VGA on lyhenne sanoista Video Graphics Array. Nykyään VGA:lla tarkoitetaan joko 640x480-pikselin resoluutiota tai VGA (d-sub)-liitintä ja -kaapelia, joka tunnetaan myös HD-15-nimellä. Nimestään huolimatta VGA:n (d-sub) avulla voi siirtää kuitenkin jopa 1920x1200 tai isompia resoluutioita. Analogisen VGA-liitännän korvaajaksi ovat tulleet digitaaliset DVI- ja HDMI-liitännät.
VGA (d-sub) uros
VGA (d-sub) naaras
VGA on värillisen grafiikan mahdollistava standardi PC:llä, jonka kehitti IBM vuonna 1987. Tunnetuimmat grafiikkatilat ovat 640x480 resoluution ja 16 väriä mahdollistanut tila ja 320x200 resoluution ja 256 värin tila. Värit voi valita 262144 värin paletista.